
                 2007 nr…..

Projekteerimistingimuste määramine 
( Kangelaste pr.5-61 korteri ümberplaneerimine perearstikeskuse laiendamise tarbeks )

Vastavalt Kohaliku omavalitsuse korralduse seaduse § 30 lõike 1 punktile 2, Ehitusseaduse §19 lõikele 3 ning Narva Linnavolikogu 26.08.2004 määrusele nr 42/38 “ Narva Linnavalitsuse projekteerimistingimuste määramise delegeerimise õigus”   


Narva Linnavalitsus annab korralduse:

Määrata projekteerimistingimused Kangelaste pr.5-61 korteri ümberplaneerimise ehitusprojekti koostamiseks perearstikeskuse laiendamise tarbeks järgnevalt:                     
	1. ÜLDANDMED



	1.1  Tellija, omanik                                          
	OÜ Narva Joala Perearstikeskus, reg.kood 10895274
Rahu tn. 14-88, Narva linn

	1.2  Asukoht, algandmed                                         
	Narva linn,  Kangelaste pr. 5-61
Korteri üldpind 49,6 m²

Maakasutuse sihtotstarve: korruselamumaa 

	1.3  Projekteerimistingimused on kehtivad 2 aastat alates korralduse jõustumisest.

	1.4  Projekteerimistingimuste koostamise alus     

1.4.1 Projekteerimistingimuste taotlus  19.01.07.a avaldus nr. 90/1-11, 

         Sergei Volobujev – juhatuse liige.
1.4.2 Ehitusseadus, Teeseadus, Narva linna ehitusmäärus.
1.4.3 Eestis kehtivad normatiivid, EPN, Eesti Standardid.

	2. PROJEKTEERIMISE EESMÄRK




2.1 Projekti koostamise eesmärgiks on korteri nr. 61 ümberplaneerimine koos perearstikeskuse mitteeluruumide nr. 42, 43, 44 ühendamisega ilma kandvate seinte likvideerimiseta.
	3. ÜLDNÕUDED




3.1 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Eesti Standard EVS 843:2003 “Linnatänavad”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“.
3.2 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lg 4 p1).

3.3 Projekt peab olema heaks kiidetud kõigil ehitusseadusega ettenähtud juhtudel.

3.4 Esitada projekti nimetus vastavalt projekteerimistingimustele.

3.5 Väljastatud projekteerimistingimused lisada projekti kausta.

	4. ARHITEKTUURSED JA LINNAEHITUSLIKUD TINGIMUSED


4.1 Ehitusala: 49,6 m².
4.2 Likvideeritavad ja ümberehitatavad hooneosad: ümberplaneerimine võib toimuda mittekandvate vaheseinte arvelt.

4.3 Lammutatavad ehitisosad: näidata olemasoleval korruseplaanil, lahendada ehitusprahi utiliseerimine.
4.4 Aknaraamide vahetamine: olemasolevates mõõtmetes, kooskõlas hoone fassaadide klaasistamispassiga. 

4.5 Uste vahetamine: olemasolevates mõõtmetes.
4.6 Siseviimistlus: lahendada eraldi projekti osana.

4.7 Tehnosüsteemide rekonstrueerimine.
4.8 Projekti koosseisus esitada lisaks:   

- ruumide planeerimislahendus,

- põrandate plaan ja lõiked,

- uute vaheseinte spetsifikatsioon ja lõiked,

- akende ja uste eksplikatsioon.

	5. INSENERTEHNILISED ERITINGIMUSED



5.1 Projekti koosseisus esitada insener-tehniline projektlahendus elektrivarustusele, ventilatsioonile, küttele, veele ja kanalisatsioonile. 
5.2 Tehnovõrkude muutmine kooskõlastada hoonesisese tehnovõrkude valdajaga.
	6. ERITINGIMUSED




6.1 Kandvas seinas asendatava müüriava ( või ukseava) tegemiseks anda tehniline hinnang tarinditele koos riskide välja toomise ning soovitavate tööde teostamisega.  Projekti koosseisus esitada silluse lõige.

6.2 Esitada teeprojekt autoparkla ehitamiseks perearstikeskuse teenindamise tarbeks vastavalt Narva Linnavalitsuse kinnitatud 02.07.2002.a ehitusprojektile “Korterite ümberplaneerimine perearstide meditsiinilise keskuse jaoks”.  
6.3 Teeprojekt koostada vastavalt Teede- ja Sideministri 28.09.1999.a. määrusele nr 54 “Teeprojekti suhtes esitatavad nõuded”. Kasutada eraldi kausta (tiitelleht, seletuskiri, kasutatavate materjalide spetsifikatsioon, teekatted, vertikaalplaneerimine, liiklusskeem, tee ristlõiked jne.). 

6.4 Parkimiskohtade rajamine kooskõlastada Narva Linnavalitsuse Linnavara-ja Majandusametiga, võrkude valdajatega, hoone kaasomanikega. Esitada Maanteeameti peaspetsialisti arvamus.
6.5 Esitada teeprojekti erapooletu ekspertiis ( Teeseadus §19 p.6).

	7. KOOSKÕLASTUSED




7.1 Ida-Eesti Päästekeskuse Narva Keskkomando.
7.2 Ida-Virumaa Tervisekaitsetalitus.

7.3 Narva Linnavalitsuse Arhitektuuri- ja Linnaplaneerimise Amet.

	8. RAKENDUSSÄTTED



8.1    Korraldus jõustub seadusega ettenähtud korras.
8.2 Korralduse võib vaidlustada Tartu Halduskohtu Jõhvi kohtumajas 30 päeva jooksul arvates   korralduse  teatavakstegemisest.

Sofja Homjakova

Ants Liimets

Abilinnapea ( linnapea ülesannetes)

 Linnasekretär

